open-index/open-wikipedia-markdown huggingface dataset:
Período Ubaid

[miniatura| Cultura de El Obeid ou El Ubaid  [5000 a.C.–3800 a.C., Baixa Mesopotamia.]]
**Periodo de El Obeid** ou **El Ubaid** son as denominacións historiográficas dun período protohistórico de Mesopotamia.

**Tell el-Obeid** ou **el-Ubaid** (en àrabe: العبيد, *al-ʿUbayd*) son transcricións ao alfabeto latino do topónimo árabe que corresponde arqueoloxicamente a un asentamento da Baixa Mesopotamia, cuxa cultura material, identificada na súa extensión por unha grande área do Antigo Oriente Próximo, coñécese como **cultura El Obeid**. Esta cultura considérase a primeira etapa da civilización sumeria, mantendose descoñecida a orixe real dos sumerios como pobo.

O "Tel" que identifica este sitio arqueolóxico está situado a pouca distancia ao oeste da antiga cidade de Ur.

## Historia 
Os primeiros testemuños desta cultura datáronse cara ao 5000 a.C., acadando o seu maior desenvolvemento cara ao 4500 a.C.. Ao redor do 4000 a.C. está moi estendido en gran parte do Oriente Medio, estendendose esta unidade cultural ata o 3700 a.C. aproximadamente.

Arqueoloxicamente, o período Obeid divídese en catro subperíodos. Segundo a escola de Lión, cada un deles corresponde a un dos períodos da historia do Oriente Medio, a partir de *Obeid I* no "período 6" e o *Obeid IV* no "período 9".

A esta escala cronolóxica pódeselle engadir un *período Obeid O*, anterior, identificado no sitio de Tell el-'Oueili, que trazaría as súas datas ata o 6400 a.C.

## Tecnoloxía 
[miniatura|Área do comezo da cultura Obeid, desde o sexto milenio antes de Cristo, e a posterior expansión ata [Río Khabur|Khabur.]]
Durante o período El Obeid, a agricultura avanzou grazas ao control das augas superficiais, a través de técnicas de rego baseadas en canais. Este desenvolvemento permitiu que a agricultura florecera en novas áreas de Mesopotamia. Inicialmente foron en forma de socalcos, edificios rectangulares e tellados planos. Estas construcións son a orixe dos cigurats, formados pola superposición de varios socalcos de anchura decrecente.

Entre os mitos desta cultura, destacou o de Inanna ou Ishtar.

## Notas
;Referencias

## Véxase tamén
### Bibliografía
* 
* 
* 
* 
* 

### Outros artigos
* Uruk

### Ligazóns externas
* O problema sumerio .
*Stone Statue from Tell al-'Ubaid - British Museum
*Copper Bull figure from Tell al-'Ubaid - British Museum
*Recent (2008) site photographs - British Museum
Epsilon (foguete)

**Epsilon** é un foguete espacial de propelente sólido da Axencia Xaponesa de Exploración Aeroespacial (JAXA) derivado dos foguetes aceleradores do lanzador H-IIA

## Características
Epsilon foi deseñado como un lanzador espacial lixeiro e económico para cargas de ata 1500&nbsp;kg en órbita baixa. É a substitución do foguete M-5 e está formado por tres etapas, todas de propelente sólido, cunha cuarta opcional de propelente líquido (hidracina) para cargas máis pesadas ou para insercións orbitais máis precisas. A primeira etapa (SRB-A3) é a mesma que os foguetes aceleradores do lanzador pesado H-IIA, mentres que a segunda (M-35) e terceira (KM-V2c) son herdanza mellorada do foguete M-5. Tódolos lanzamentos fanse desde o Centro Espacial de Kagoshima.

## Historial de lanzamentos 
## Notas 
## Véxase tamén 
### Outros artigos 
*H-IIA
Ana Jara

**Ana Ethel del Rosario Jara Velásquez**, nada o 11 de maio de 1968 en Ica, é unha avogada e política peruana.

## Traxectoria 
No ano 2011 foi elixida congresista da República, como membro da agrupación Gana Perú. Foi Ministra da Muller e Poboacións Vulnerables

## Notas
Maria de Lourdes Pintasilgo

**Maria de Lourdes Ruivo da Silva de Matos Pintasilgo** GCC • GCIH • GCL, nada o 18 de xaneiro de 1930 en Abrantes e finada o 10 de xullo de 2004 en Lisboa, foi unha enxeñeira química, dirixente eclesiástica e política portuguesa. Foi a única muller que ostentou o cargo de primeira ministra en Portugal, dirixindo o V Goberno Constitucional, en funcións dende xullo de 1979 ata xaneiro de 1980.

Foi a segunda muller a desempeñar o cargo de Primeira ministra en Europa, dous meses despois da toma de posesión de Margaret Thatcher.

## Traxectoria 
### Primeiros anos 
Maria de Lourdes Pintasilgo naceu no seo dunha familia de clase media en 1930. O seu pai, Jaime de Matos Pintasilgo (nado o 9 de decembro de 1896 na freguesía de Conceição en Covilhã e finado o 10 de outubro de 1959 en Socorro, Lisboa) dedicábase ao comercio con la, e a súa nai era Amélia do Carmo Ruivo da Silva, nada en Vendas Novas. Os seus pais casaron en Abrantes o 14 de marzo de 1929.

O seu pai abandonou a familia cando era nena, feito que lle afectou bastante na escola e por iso sempre evitou as relacións interpersoais correntes. Á idade de sete anos comezou a asistir ao Liceu Filipa de Lencastre, unha escola de ensino secundario de Lisboa. Máis tarde destacou na organización xuvenil e militar Mocidade Portuguesa, fundada polo ditador Salazar. Tamén se uniu á organización estudantil para mulleres Acção Católica (que acabou liderando) e após os seus estudos no Instituto Superior Técnico obtivo o título de enxeñaría química industrial. Despois de completar o programa, comezou a traballar nunha gran compañía portuguesa con intereses en plantas de cemento, a Companhia União Fabril ou "CUF". Durante o seu mandato fixo presión para modernizar o anticuado sistema de benestar social do país. Tamén deixou a súa pegada facendo que a seguridade social fose universal e mellorando a atención médica, a educación e a lexislación laboral.

Pintasilgo foi a primeira muller que se presentou como candidata á presidencia do país en 1986. Presentouse como independente pero só acadou o 7% dos votos. Ao ano seguinte foi elixida deputada do Parlamento Europeo como membro do Partido Socialista, posto que ocupou ata 1989.

## Resultados electorais 
### Eleccións presidenciais portuguesas de 1986 
## Notas 
## Véxase tamén 
### Bibliografía 
* Skard, Torild (2014) "Maria de Lourdes Pintasilgo" in *Women of Power - Half a century of female presidents and prime ministers worldwide*, Brtistol: Policy Press, .
Beatriz Merino

**Martha Beatriz Merino Lucero**, nada o 15 de novembro de 1947 en Lima, é unha avogada e política peruana.

## Traxectoria 
Entre 1990 e o 1992 foi Senadora da República e Congresista da República do Perú de 1995 a 2000, formando parte da oposición parlamentaria ao goberno de Alberto Fujimori. Entre os anos 2001 e 2003 ocupou o cargo de Superintendenta Nacional de Aduanas e de Administración Tributaria. En 2003, foi designada como Primeira ministra do Perú baixo a presidencia de Alejandro Toledo, converténdose na primeira muller en desempeñar o devandito cargo no Perú e en América Latina. Foi tamén a primeira muller en ser designada como Defensora do Pobo en 2005, cargo que ocupou ata 2011.

Posteriormente, Merino foi a presidenta da Asociación de Administradoras de Fondos de Pensións de 2011 a 2012 e presidenta da Asociación Peruana de Hidrocarburos de 2013 a 2015. Dende 2016 é a presidenta executiva da Universidade César Vallejo.

## Notas
Manuel Rodríguez Rodríguez

O nome de **Manuel Rodríguez Rodríguez** pode referirse a:
***Manuel Rodríguez Rodríguez**, filólogo e escritor galego (m. 1908).
***Manuel Rodríguez Rodríguez**, relixioso e escritor galego (1898-1975).

## Véxase tamén
*
Charlotte Knights

Os **Charlotte Knights** son un equipo de béisbol estadounidense das Ligas Menores (Minor League Baseball) con sede en Charlotte, Carolina do Norte. O club, de clase Triple-A, compite na International League como membro da Southeast Division. Anteriormente competiu na Southern League (1976–1992). Os Knights están afiliados desde 1999 aos Chicago White Sox da Major League Baseball. O equipo xoga os seus xogos como local no BB&T Ballpark, un estadio inaugurado no ano 2014 con capacidade para 10.200 espectadores.

## Notas 
## Véxase tamén 
### Ligazóns externas 
* Sitio web oficial
1922 (filme de 2017)

***1922*** é un filme estadounidense de 2017 escrito e dirixido por Zak Hilditch. Baséase na novela homónima de Stephen King. Está protagonizado por Thomas Jane, Neal McDonough e Molly Parker, e o filme estreouse en Netflix o 20 de outubro de 2017.

## Personaxes 
En 1922, un granxeiro chamado Wilfred James asasina á súa muller coa complicidade do seu propio fillo. Aínda que esta decisión lles evita ter que abandonar a súa granxa, o cadáver da esposa asasinada comeza a torturar a Wilfred.

## Personaxes 
* Thomas Jane como Wilfred James
* Dylan Schmid como Henry James
* Molly Parker como Arlette James
* Neal McDonough como Harlan Cotterie
* Kaitlyn Bernard como Shannon Cotterie
* Brian d'Arcy James como Sheriff Jones
* Bob Frazer como Mr. Lester

## Notas 
## Véxase tamén 
### Ligazóns externas 
* 
* Ficha en RottenTomatoes
La llamada

***La llamada*** é un filme español de 2017 dirixido por Javier Ambrossi e Javier Calvo. É unha adaptación do musical homónimo. Estreouse en Netflix no mes de marzo de 2020.

## Sinopse 
O filme conta a historia de María e Susana, dúas adolescentes de dezasete anos que se atopan no campamento de verán cristián La&nbsp;Brújula, ó que van dende a súa infancia. Ámbalas dúas senten paixón polo reguetón e o electro latino, mais as aparicións de Deus a María comezarán a transformar as súas vidas.

## Personaxes 
* Macarena García como María Casado
* Anna Castillo como Susana Romero
* Belén Cuesta como Irmá Milagros
* Gracia Olayo como Bernarda de los Arcos
* Richard Collins-Moore como Deus
* María Isabel Díaz como Janice
* Secun de la Rosa como Carlos
* Esty Quesada como Marta
* Víctor Elías como Joseba
* Llum Barrera como monxa
* Henry Méndez como el mesmo

## Notas 
## Véxase tamén 
### Ligazóns externas 
*
Tacoma Rainiers

Os **Tacoma Rainers** son un equipo de béisbol estadounidense das Ligas Menores (Minor League Baseball) con sede en Tacoma, Washington. O club, de clase Triple-A, compite na West Division da Pacific Coast League (PCL). Desde o ano 1995 están afiliados aos Seattle Mariners da Major League Baseball, estando anteriormente afiliados aos San Francisco Giants, aos Chicago Cubs, aos Minnesota Twins, aos New York Yankees, aos Cleveland Indians e aos Oakland Athletics. O equipo disputa os seus xogos como local no Cheney Stadium, un estadio inaugurado en 1960 con capacidade para 6.500 espectadores.

## Notas 
## Véxase tamén 
### Ligazóns externas 
* Sitio web oficial
Io (filme)

***Io*** é un filme estadounidense de 2019 dirixido por Jonathan Helpert. Está protagonizado por Margaret Qualley, Anthony Mackie e Danny Huston. Estreouse a través de Netflix o 18 de xaneiro de 2019.

## Sinopse 
Sam Walden é unha científica nova que se aferra a vivir na Terra, que se atopa devastada e a piques de morrer. Cando se lle dá o aviso de que debe trasladarse o antes posible até IO, unha colonia espacial provisional onde se atopa a meirande parte da poboación mundial que logrou sobrevivir, aparece de xeito inesperado Micah, un home que inexplicablemente logrou sobrevivir na Terra e que tratará de axudar a Sam a chegar á colonia.

## Personaxes 
* Margaret Qualley como Sam Walden
* Anthony Mackie como Micah
* Danny Huston como Dr. Harry Walden
* Tom Payne como voz de Elon

## Véxase tamén 
### Ligazóns externas 
*
Capítulo 0

***Capítulo 0*** é unha serie española de humor estreada o 11 de setembro de 2018 en #0 e creada e protagonizada principalmente por Ernesto Sevilla e Joaquín Reyes. A serie é unha antoloxía onde, en cada capítulo se parodian diferentes series nacionais e internacionais.

En marzo de 2019, Movistar+ anunciou que a serie renovou por unha segunda tempada. Máis tarde, anunciouse que o 5 de novembro se estrearía devandita tempada.

## Notas 
## Véxase tamén 
### Ligazóns externas 
* 
* Páxina oficial
Bokeh (filme)

***Bokeh*** é un filme estadounidense-islandés de 2017 escrito e dirixido por Geoffrey Orthwein e Andrew Sullivan. Está protagonizado por Maika Monroe e Matt O'Leary no papel de dous turistas estadounidenses en Islandia que descobren que todo o mundo na illa desapareceu misteriosamente. Estreouse no Festival Internacional de Cinema de Santa Bárbara e nos cinemas dos Estados Unidos o 24 de marzo de 2017.

## Personaxes 
* Maika Monroe como Jenai
* Matt O'Leary como Riley
* Arnar Jónsson como Nils
* Gunnar Helgason como Ivar
* Berglind Rós Sigurdardóttir como guía de turismo

## Notas 
## Véxase tamén 
### Ligazóns externas 
*
Midsommar

***Midsommar*** é un filme sueco-estadounidense de 2019 escrito e dirixido por Ari Aster e protagonizado por Florence Pugh, Jack Reynor, William Jackson Harper, Vilhelm Blomgren e Will Poulter.

É unha coprodución entre os Estados Unidos e Suecia, e foi rodada en localizacións de Budapest no verán e no outono de 2018. *Midsommar* estreouse nos cinemas dos Estados Unidos o 3 de xullo de 2019 a través de A24, e en Suecia o 10 de xullo de 2019 a través de Nordisk Film. O filme recadou 43 millóns de dólares e recibiu valoracións positivas da crítica, salientando a dirección de Aster e a interpretación de Pugh.

## Sinopse 
Conta a historia dun grupo de amigos que viaxan a Suecia para un festival que ocorre unha vez cada 90 anos e no que se fan ritos dun culto pagán.

## Personaxes 
* Florence Pugh como Dani Ardor
* Jack Reynor como Christian Hughes
* William Jackson Harper como Josh
* Vilhelm Blomgren como Pelle
* Will Poulter como Mark
* Ellora Torchia como Connie
* Archie Madekwe como Simon
* Henrik Norlén como Ulf
* Gunnel Fred como Siv
* Isabelle Grill como Maja
* Agnes Rase como Dagny
* Julia Ragnarsson como Inga
* Mats Blomgren como Odd
* Lars Väringer como Sten
* Anna Åström como Karin
* Hampus Hallberg como Ingemar
* Liv Mjönes como Ulla
* Louise Peterhoff como Hanna
* Katarina Weidhagen como Ylva
* Björn Andrésen como Dan
* Tomas Engström como Jarl
* Dag Andersson como Sven
* Lennart R. Svensson como Mats
* Anders Beckman como Arne
* Rebecka Johnston como Ulrika
* Tove Skeidsvoll como Majvor
* Anders Back como Valentin
* Anki Larsson como Irma
* Levente Puczkó-Smith como Ruben
* Gabriella Fón como nai de Dani
* Zsolt Bojári como pai de Dani
* Klaudia Csányi como Terri Ardor

## Notas 
## Véxase tamén 
### Ligazóns externas 
* 
* Ficha en Metacritic 
* Ficha en RottenTomatoes
Rally Botafumeiro de 1999

O **Rally Botafumeiro de 1999** foi a 13ª edición de dito rally e a segunda proba da tempada 1999 do Campionato de Galicia de Rally. Celebrouse o 1 de maio de 1999 e o vencedor foi Manuel Senra, sobre o seu Peugeot 306 Maxi e con Faustino Suárez como copiloto.

## Clasificación 
## Notas
Vida perfecta

***Vida perfecta*** é unha serie de televisión española escrita por Leticia Dolera, dirixida por Leticia Dolera, Ginesta Guindal e Elena Martín e producida por Corte y Confección de Películas para a plataforma Movistar+ estreada o 18 de outubro de 2019. O 17 de decembro de 2019, a serie foi renovada por unha segunda tempada.

## Sinopse 
María, Esther e Cristina son tres mulleres que entrelazan as súas existencias cando están a soportar as súas respectivas crises persoais. Unidas, descobren que a súa vida non ten por que ser tal e como a planearon, descartando aqueles plans preestabelecidos que as levaron a tocar fondo, tratando de buscar un novo camiño cara á felicidade.

## Notas 
## Véxase tamén 
### Ligazóns externas 
* 
* Páxina oficial
Khacha

***Khacha*** (en ) é un filme bangladeshí de 2017 dirixido por Akram Khan. Foi escollido como candidato de Bangladesh para o Óscar ó mellor filme en lingua non inglesa na 90ª edición dos premios, mais finalmente non foi nomeado.

## Sinopse 
O dominio colonial británico remata en 1947, e unha familia da caste brahmana decide trasladarse dende o Dominio de Paquistán até o Dominio da India.

## Personaxes 
* Jaya Ahsan como Sarojini
* Azad Abul Kalam como Ambujakkho

## Notas 
## Véxase tamén 
### Outros artigos 
* Filmes de Bangladesh propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Subida a Carballo de 1986

A **Subida a Carballo de 1986** foi a terceira edición de dita carreira de montaña. Foi organizada pola Escudería Motor Bergantiños e a Escudería La Coruña e foi puntuable para o Campionato de Galicia de Montaña. O vencedor foi Alberto González Camba sobre un Selex 2000.

## Itinerario 
Constou de dúas mangas sobre un percorrido de 3,5 km entre o lugar de Nétoma e a parroquia de Oza, en Carballo. Foi presenciado por uns 10.000 espectadores.

## Clasificación 
## Notas
Rally Botafumeiro de 1986

O **Rally Botafumeiro de 1986** foi a segunda edición de dito rally e a primeira proba da tempada 1986 do Campionato de Galicia de Rally. Celebrouse o 23 de febreiro de 1986 e o vencedor foi José Mora, sobre o seu Renault 5 GT Turbo e con Luis Moya como copiloto.

## Clasificación 
## Notas
Pancha

O termo **Pancha** pode referirse a:
* **Pancha**, illa situada na punta nordeste do concello de Ribadeo.
* **Pancha**, un dos nomes cos que se coñece en Galicia a especie de peixe *Spondyliosoma cantharus*.
Escafandro estratonáutico

miniatura|O escafandro estratonáutico, c. 1935.
O **escafandro estratonáutico** foi un traxe presurizado deseñado polo coronel Emilio Herrera Linares en 1935 para ser usado durante un voo estratosférico mediante un globo aerostático de barquilla aberta programado para o ano seguinte. Considérase un dos antecedentes do traxe espacial.

O voo nunca tivo lugar debido ao comienzo da Guerra Civil Española. Herrera, que militou no bando republicano, fuxiu a Francia en 1939, onde morreu no exilio en 1967. O traxe, feito de seda vulcanizada, foi cortado e usado para facer chubasqueiros para as tropas. Sería o primeiro traxe totalmente presurizado funcional da historia, aínda que nunca chegou a usarse en condicións reais.

O traxe tiña no seu interior unha funda hermética (probada no baño do piso de Herrera en Sevilla) recuberta dun armazón metálico articulado con plegues similares aos dun acordeón. Tiña partes articuladas para os ombreiros, a cadeira, os cóbados, os xeonllos e os dedos. A mobilidade do traxe foi probada na estación experimental de Cuatro Vientos e, segundo Herrera, era "satisfactoria". O traxe era alimentado con oxíxeno puro. Herrera deseñou un micrófono especial sen carbono para ser usado no interior do traxe e evitar calquera posibilidade de ignición espontánea. O visor do casco usaba tres capas de cristal: unha irrompible, outra cun filtro ultravioleta e a exterior opaca ao infravermello. As tres capas tiñan un tratamento antibafo.

Herrera incluíu un quentador eléctrico no traxe, pero durante as probas nunha cámara que simulaba grandes alturas o traxe quentábase ata os 33&nbsp;°C mentres que a temperatura da atmosfera a seu arredor descendía a -79&nbsp;°C. Herrera deuse conta de que o problema nun traxe presurizado situado nun contorno de case baleiro era en realidade eliminar a calor sobrante producida polo corpo humano.

## Notas 
## Véxase tamén 
### Ligazóns externas 
*O escafandro estratonáutico en *Tecnología Obsoleta*
Real Federación Española de Patinaxe

A **Real Federación Española de Patinaxe** (RFEP) é o organismo encargado da organización, administración e regulamentación dos deportes de patinaxe sobre rodas en España. Está afiliada á Federación Internacional de Patinaxe e ao Comité Europeo de Hóckey a Patíns.
## Historia
A RFEP fundouse en 1954, tendo como precursora a Federación Española de Hockey e Patinaxe, organismo creado en 1946 e que regulaba tamén o hóckey sobre herba, un ano antes do debut da selección española en competición oficial, no Campionato do Mundo&nbsp;celebrado en Lisboa, Portugal.

## Presidentes 
[miniatura|[Juan Antonio Samaranch foi o primeiro presidente da historia da RFEP.]]
O primeiro presidente da RFEP foi Juan Antonio Samaranch, que foi xogador, adestrador e directivo de hóckey a patíns. Os presidentes que tivo a federación ao longo da súa historia foron os seguintes:

## Disciplinas 
* 17px Hóckey a patíns
* 17px Hóckey liña
* 17px Patinaxe de velocidade
* 17px Patinaxe artística

## Notas 
## Véxase tamén 
### Ligazóns externas 
* Sitio web da Real Federación Española de Patinaxe
Cultura Baden

[miniatura|Cultura de Baden. Cor violeta do mapa. [Europa Central.]]
A **cultura Baden** ou **cultura Baden-Pécel** (entre o 3600 e o 2800 a.C.) foi unha cultura arqueolóxica da Idade de Bronce atopada en Europa Central, ocupaba unha área notablemente coincidente co Imperio Austrohúngaro, menos as áreas do Adriático. Dise que formou parte dun gran complexo arqueolóxico que abarca culturas na desembocadura do Danubio, a costa oriental do Mar Negro, Helespont e (Troia) .

Foi case contemporáneo coa cultura de olería cordada e coa cultura de ánforas globulares.

Son coñecidas catro das súas cidades fortificadas, a máis famosa é Vucedol. Tamén é unha das áreas onde hai probas de vehículos con rodas procedentes de Europa central. As prácticas funerarias non son inconsistentes coas atopadas na estepa, cunha clara influencia oriental.

A economía era mixta. A agricultura a grande escala estivo presente, xunto coa cría de porcos, cabras, etc.

Segundo a hipótese dos kurgan avanzada por Marija Gimbutas, a cultura de Baden parece indoeuropea. Para aqueles que estiman a vella teoría que busca o 'urheimat' (casa natal ou orixinal) dos indoeuropeos en Europa central na zona ocupada pola anterior cultura Funnelbeaker, considérase similar á cultura indoeuropea.

É imposible descubrir a identidade étnica e lingüística das persoas asociadas a esta cultura. Non obstante, é tentador situalo entre o itálico e o celta, polo menos no gran prato de mesturas europeas nas chairas de Hungría.

## Notas
## Véxase tamén
Oggatonama

***Oggatonama*** (en ) é un filme bangladeshí de 2016 dirixido e escrito por Tauquir Ahmed. Foi escollido como candidato de Bangladesh para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Personaxes 
* Fazlur Rahman Babu como Kifayet Uddin Pramanik
* Shahiduzzaman Selim como Ramjan Ali
* Mosharraf Karim como Farhad
* Nipun Akter como Beauty
* Shatabdi Wadud como MA Kuddus
* Abul Hayat como pai de Wahab
*Shahed Sharif Khan
*Shahed Ali 
*Robena Reza Jui
*Ziaul Huq Kislu 
*Nazmul Huda Bacchu
*Momen Chodhury 

## Notas 
## Véxase tamén 
### Outros artigos 
* Filmes de Bangladesh propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Desmodium

**Desmodium** é un xénero de plantas con flor pertencente á familia fabáceas.

## Especies 
Algunhas especies:
* *Desmodium acanthocladum* F.Muell.
* *Desmodium adscendens* (Sw.) DC.
* *Desmodium affine* Schltdl.
* *Desmodium barbatum* (L.) Benth.
* *Desmodium canadense* (L.) DC.
* *Desmodium canescens* (L.) DC.
* *Desmodium ciliare* (Muhl.) DC.
* *Desmodium cubense* Griseb.
* *Desmodium cuneatum* Hook. & Arn.
* *Desmodium cuspidatum* (Muhl.) Loudon
* *Desmodium discolor* Vogel
* *Desmodium elegans* DC.
* *Desmodium glabellum* (Michx.) DC.
* *Desmodium incanum* (Sw.) DC.
* *Desmodium infractum* DC.
* *Desmodium intermedium* Burkart
* *Desmodium leiocarpum* (Spreng.) G.Don
* *Desmodium lineatum* (Michx.) DC.
* *Desmodium longiarticulatum* (Rusby) Burkart
* *Desmodium marilandicum* (L.) DC.
* *Desmodium molliculum* (Kunth) DC.
* *Desmodium neomexicanum* A.Gray
* *Desmodium ospriostreblum* Chiov.
* *Desmodium pabulare* Hoehne
* *Desmodium pachyrrhiza* Vogel
* *Desmodium pachyrrhizum* Vogel
* *Desmodium paniculatum* (L.) DC.
* *Desmodium perplexum* B.G.Schub.
* *Desmodium polygaloides* Chodat & Hassl.
* *Desmodium psilocarpum* A.Gray
* *Desmodium rhytidophyllum* F.Muell. ex Benth.
* *Desmodium rotundifolium* DC.
* *Desmodium subsericeum* Malme
* *Desmodium tortuosum* (Sw.) DC.
* *Desmodium triflorum* (L.) DC.
* *Desmodium tweedyi* Britton
* *Desmodium uncinatum* (Jacq.) DC. 
* *Desmodium varians* (Labill.) G.Don
* *Desmodium venosum* Vogel

## Galería de imaxes 

Ficheiro:Manayupa (Desmodium molliculum).jpg|Follas de *Desmodium molliculum*
Ficheiro:Desmodium intortum cv Greenleaf.jpg|Follas de *Desmodium intortum*
Ficheiro:Desmodium rhytidophyllum pod4 (10753101484).jpg|Vaíña de *Desmodium rhytidophyllum*
Ficheiro:Desmodium triflorum 08825.jpg|Inflorecencia de *Desmodium triflorum*

## Notas
Asemblea Nacional das Estudantes Galegas

A **Asemblea Nacional das Estudantes Galegas** (**ANEGA**) foi un sindicato estudantil galego de carácter asembleario, que tiña como obxectivo traballar en defensa dun ensino nacional, popular, científico, democrático e feminista. Pretendía ser unha ferramenta "ampla, aberta, plural e participativa que aposta por un ensino público e galego de calidade". 
miniatura|III Asemblea Nacional de ANEGA

## Historia 
Fundouse o 30 de abril de 2016, como cumio dun proceso aberto a todo o estudantado galego denominado Asembleas de Base. A súa asemblea constituínte foi celebrada na Facultade de Dereito da Universidade de Santiago de Compostela, baixo o lema “Ensino galego para as maiorías sociais”. Desde a súa creación, ANEGA participou de movementos de carácter aberto como a folga estudantil galega do 9 de marzo de 2017 ou a do 19 de abril de 2018, así como en diferentes asembleas abertas en centros de ensino de todo o territorio galego.

O 4 de maio de 2016 ANEGA entrou por primeira vez no Claustro Universitario da Universidade de Santiago de Compostela, integrada na Candidatura Unitaria Estudantil (CUE), que será a candidatura maioritaria na representación estudantil tanto nesa ocasión como no seguinte proceso electoral. En 2021 ANEGA presentouse en solitario, sendo o sindicato estudantil con maior representación, mentres que unha escisión tomou o nome da CUE, obtendo resultados máis cativos. No curso 2021-2022 o sindicato paralizou a súa actividade.

## Notas 
## Véxase tamén 
### Ligazóns externas
Caleb Cheeshahteaumuck

**Caleb Cheeshahteaumuck**, nado arredor de 1644 e finado arredor de 1666, foi o primeiro indíxena americano en graduarse na Universidade Harvard.

## Traxectoria 
Cheeshahteaumuck, o fillo dun sachem Nobnocket (West Chop) naceu no seo do pobo wampanoag na illa de Martha's Vineyard e recibiu unha educación formal. El e o seu compañeiro Joel Hiacoomes foron educados en Vineyard por Peter Folger, o avó materno de Benjamin Franklin.

Ámbolos dous asistiron ó colexio de gramática de Elijah Corlet en Cambridge arredor do ano 1657.

### Harvard e pasamento 
Cheeshahteaumuck e Hiacoomes entraron no Indian College de Harvard en 1661.

Consérvase un documento da época de Cheeshahteaumuck en Harvard, que supostamente escribiu, Algúns consideran que esta é o escrito máis antigo dun indíxena no continente.

A Fundación Harvard presentou un retrato de Cheeshahteaumuck o 16 de decembro de 2010 na sala Annenberg, pintado por Stephen E. Coit.

## Legado 
Cheeshahteaumuck é o personaxe principal do libro de Geraldine Brooks de ficción histórica ''Caleb's Crossing''.

## Notas
Eugénie Cotton

**Eugénie Elise Céline Fytis**, nada en Soubise o 13 de outubro de 1881 e finada en París o 16 de xuño de 1967, coñecida como **Eugénie Cotton**, foi unha científica francesa, activista comunista, especialmente coñecida polo seu compromiso en defensa dos dereitos das mulleres. Foi a primeira presidenta electa da Federación Democrática Internacional de Mulleres.

## Traxectoria 
Eugénie Feytis formouse na École normale supérieure de jeunes filles (ENSJF) en Sèvres iniciando os seus estudos en 1901. Foi alumna de Marie Curie, e coñeceu a Pierre Curie e Paul Langevin. En 1904, foi aceptada por  primeira vez no concurso para o profesorado sobre competencia feminina en ciencias físicas e naturais. Foi profesora na universidade de Poitiers e logo na ENSJF onde se formou.

En 1913 casou con Aimé Cotton, físico, profesor na Facultade de Ciencias de París e na Escola normal superior en Saint-Cloud . En 1925, doutora en ciencias físicas, foi mestra de investigación no CNRS. Foi obrigada a retirarse en 1941.

## Activista comunista 
Comprometida co Partido Comunista Francés, axudou aos antifascistas alemáns refuxiados en Francia desde 1933, e logo aos españois perseguidos polo xeneral Franco. Durante a segunda guerra mundial, o goberno de Vichy obrigou a Eugenie Cotton a abandonar o seu posto na Escola Normal Superior por retiro forzado en 1941. Pola súa banda, o seu marido foi arrestado dúas veces pola Gestapo.

En 1944 participou na fundación da Unión de mulleres francesas e converteuse na primeira presidenta da Federación Internacional Democrática de Mulleres cando se creou en 1945. Tamén foi vicepresidenta do Consello Mundial da Paz, onde desenvolveu unha importante actividade até a súa morte.

## Recoñecementos 
Durante a súa vida, Eugenie Cotton recibiu en 1950 o Premio Lenin da Paz . Cabaleiro da Lexión de Honra  .

Despois da súa morte, varias escolas primarias na rexión de París foron renomeadas co seu nome que  tamén se lle deu a unha universidade de Argenteuil, rúas e mesmo a un cráter de Venus.

## Arquivos 
Os arquivos de Eugenie Cotton gárdanse na Biblioteca Marguerite Durand, 79 rue Nationale, no Distrito XIII de París.

## Notas 
## Véxase tamén 
### Bibliografía 
* Loukia Efthymiou, *Eugènie Cotton (1881-1967): Histoires d’une vie - Histoires d’un siècle*, Éditions universitaires européennes, 2019, 459 p.
Eladio López Muñiz

**Eladio López Muñiz**, nado en 1909 finado en Lugo o 6 de novembro de 1967, foi un avogado e político galego.

## Traxectoria 
Estudou no colexio dos Maristas de Lugo e despois fixo Dereito na Universidade de Santiago de Compostela, licenciándose en 1932. Colaborou en *Loita*. Foi nomeado xuíz municipal do Páramo en agosto de 1934. Logo do golpe de Estado do 18 de xullo de 1936 afiliouse a Falanxe, e foi secretario provincial de Prensa e Propaganda. Foi secretario do concello de Castroverde. Posteriormente foi nomeado secretario provincial da Delegación de Abastecementos e Transportes, vicepresidente provincial de Obras Sindicais e vicepresidente do Club Deportivo Lugo. Era propietario da librería Excelsior de Lugo. Finou en Lugo o 6 de novembro de 1967.

## Vida persoal 
Casou con María de la Concepción Rodríguez Regueiro en novembro de 1938, e foi pai de Eladio, Manuel e María Luisa López Rodríguez.
## Notas
Please Like Me

***Please Like Me*** é unha serie de televisión australiana creada e protagonizada por Josh Thomas. Thomas tamén foi o escritor da maioría dos episodios. A serie estreouse o 28 de febreiro de 2013 a través de ABC2 en Australia. O derradeiro episodio emitiuse o 14 de decembro de 2016. As tres primeiras tempadas foron estreadas en Netflix o 2 de decembro de 2016, mentres que a cuarta estivo dispoñible dende febreiro de 2017.

## Notas 
## Véxase tamén 
### Ligazóns externas 
* 
* Páxina oficial 
* Ficha en RottenTomatoes
Filmes propostos ó mellor filme internacional na 41ª edición dos Óscar

[200px|miniatura|[Sergei Bondarchuk, director do filme gañador.]]
Os **seguintes 18 filmes**, todos eles de países diferentes, foron propostos na 41ª edición dos Óscar para o premio de mellor filme en lingua non inglesa. Os títulos salientados en azul e verde son os cinco filmes nomeados, en representación de Checoslovaquia, Francia, Hungría, Italia e a Unión Soviética. O gañador foi *Voyna i mir*, en representación da Unión Soviética, dirixido por Sergei Bondarchuk.

## Propostas 
## Notas
Dositeo Casanova Álvarez

**Dositeo Casanova Álvarez**, nado na Pobra do Brollón e finado en Lugo o 7 de marzo de 1938, foi un comerciante e político galego.

## Traxectoria 
Foi elixido concelleiro da Pobra do Brollón en 1931. Con motivo da revolución de Asturias foi detido; xulgado en Lugo acusado de auxilio á rebelión, foi condenado a seis anos e un día de prisión. Co triunfo da Fronte Popular en febreiro de 1936 foi amnistiado e reposto no cargo de concelleiro. Co golpe de Estado do 18 de xullo de 1936 foi detido o 3 de outubro e ingresado na Cadea de Lugo. Xulgado en Lugo en consello de guerra por adhesión á rebelión o 8 de outubro de 1937, foi condenado á pena de morte. Foi executado en Lugo o 7 de marzo de 1938 con Antonio Reboiro Rodríguez.

## Notas 
## Véxase tamén 
### Ligazóns externas 
* Ficha en Represión franquista en Lugo
*
Per Petterson

**Per Petterson**, nado o 18 de xullo de 1952 en Oslo, é un escritor noruegués.

## Traxectoria 
O seu primeiro libro foi *Aske i munnen, sand i skoa* (1987), unha colección de relatos curtos. Dende entón, publicou varias novelas con boa acollida crítica. *Til Sibir* (1996), ambientada na segunda guerra mundial, foi publicada en 1996 e ficou nomeada para o Premio de Literatura do Consello Nórdico. *Em kjølvannet* (2002) é o relato dun mozo que perdeu a súa familia no naufraxio do *Scandinavian Star* en 1990 (Petterson perdeu a súa nai, pai, irmán máis novo e mais a súa sobriña no desastre). Este traballo gañou o Premio Brage 2000. A súa novela *Jeg forbanner tidens elv* (2008) gañou o Premio de Literatura do Consello Nórdico, un ano despois da súa aparición.

Antes diso, porén, publicara *Ut og hester stjæle* (2003), unha novela que gañou dous dos principais premios literarios de Noruega, o de crítica e mais o de libreiros ao mellor libro do ano.

Traballou como dependente dunha librería, tradutor e crítico literario antes de converterse en escritor a tempo completo. Cita como influencia a Knut Hamsun e Raymond Carver.

As obras de Petterson foron traducidas a case cincuenta linguas.

## Novelas 
* 1987 – *Aske i munnen, sand i skoa*
* 1989 – *Ekkoland*
* 1992 – *Det er greit for meg*
* 1996 – *Til Sibir*
* 2000 – *I kjølvannet*
* 2003 – *Ut og stjæle hester*
* 2004 – *Månen over Porten*
* 2009 – *Jeg forbanner tidens elv*
* 2012 – *Jeg nekter*

## Notas
World Trade Center

O nome **World Trade Center** (**WTC**) pode facer referencia a:

## Edificios 
* Lista de World Trade Centers.
* World Trade Center (2006–presente), un complexo arquitectónico que inclúe cinco rañaceos, un museo e un monumento.
**One World Trade Center, edificio principal do novo complexo.
**World Trade Center 7.
* World Trade Center (1973–2001), conxunto arquitectónico destruído nos atentados do 11 de setembro de 2001.
** Sitio do World Trade Center.

## Outros 
* *World Trade Center*, filme de 2006.
Benigno Díaz González

**Benigno Díaz González**, nado no Incio cara a 1908 e finado en Eirexalba o 11 de maio de 1939, foi un político galego.

## Traxectoria 
Veciño de Samos. Co golpe de Estado do 18 de xullo de 1936 fuxiu. Foi xulgado en consello de guerra en Lugo por atraco na causa 143/37 e por rebelión na causa 405/38, e declarado en rebeldía. Agochado con Enrique de Vigo na casa de Carmen Maceda Macía en Eirexalba, foron descubertos e tiroteados pola Garda Civil o 11 de maio de 1939. No enfrontamento morreu o tenente Manuel Castro Lebón, xefe de liña da benemérita de Sarria; Carmen Maceda tamén resultou morta horas despois e os seus fillos Antonio e Anuncia, detidos.

## Notas 
## Véxase tamén 
### Ligazóns externas 
* Ficha en Represión franquista en Lugo
Manuel Guitián Somoza

**Manuel Guitián Somoza**, nado no Incio cara a 1910 e finado o 20 de agosto de 1936, foi un mestre e político galego.

## Traxectoria 
Fillo de Ramona Somoza Díaz e Florencio Guitián. Mestre nacional, afiliado a Izquierda Republicana. Co golpe de Estado do 18 de xullo de 1936 foi detido o 6 de agosto e permaneceu no Depósito de Sarria até o 19, de onde o sacaron coa desculpa de realizar unha dilixencia para asasinalo. A súa morte foi rexistrada no Hospital de Lugo a causa de shock traumático o 20 de agosto. O xuíz de Instrución do partido de Sarria, Rogelio Borondo Sánchez, instruiu sumario pola súa morte.

## Notas 
## Véxase tamén 
### Ligazóns externas 
* Ficha en Represión franquista en Lugo
Toribio Rodríguez Torres

**Toribio Rodríguez Torres**, nado en Ribas de Sil e finado en Lugo o 11 de maio de 1937, foi un sindicalista galego.

## Traxectoria 
Veciño de Castro de Abaixo. Militante da CNT. Co golpe de Estado do 18 de xullo de 1936 foi detido. Xulgado en Lugo en consello de guerra por rebelión militar, foi condenado a cadea perpetua. Foi fusilado en Lugo, nas tapias do cuartel da Garda Civil o 11 de maio de 1937, con Manuel Díaz López, Bienvenido Bao Fernández, José Darriba Puente, Bautista Martínez Fernández, Dionisio García Fraga, Rogelio Padín París, Albino Núñez Rodríguez, Nemesio Prieto Ferreiro, Enrique Martínez Franco e Manuel Álvarez Martínez.

## Notas 
## Véxase tamén 
### Ligazóns externas 
* Ficha en Represión franquista en Lugo
Lois III da Provenza

**Lois III da Provenza**, coñecido como *Lois de Calabria* ata a morte do seu pai, para diferencialo deste, tamén chamado *Lois de Anjou*, nado en 1403 e finado en Cosenza, Italia, en 1434, foi conde da Provenza, duque de Anjou e rei titular de Nápoles (1417 - 1434), e duque de Calabria (1426 - 1434).

## Traxectoria 
### Orixes familiares 
Primeiro fillo de Lois II da Provenza e Iolanda de Aragón, herdou o condado da Provenza así como os dereitos sobre o reino de Nápoles á morte do seu pai.

Como neto de Xoán I de Aragón, foi pretendente á Coroa de Aragón á morte de Martiño o Humano. O seu partido formouse arredor da súa avoa Iolanda de Bar, viúva de Xoán I, e cando a súa candidatura non prosperou, pasou a apoiar a Fernado de Antequera. 
### Ascenso ao trono 
O 4 de decembro de 1419 foi coroado rei de Nápoles polo papa Martíño V, coa oposición dos seus parentes Anjou-Durazzo.

As disputas entre as dúas ramas familiares sobre os dereitos dinásticos do Reino de Nápoles remóntanse á morte da raíña Xoana I de Nápoles sen descendencia directa. A adopción de Lois de Anjou por parte de Xoana I como herdeiro do trono da Provenza e Nápoles non satisfixo as aspiracións do seu curmán Carlos de Durazzo, o futuro Carlos III de Nápoles, e durante cincuenta anos houbo dúas liñas reais en Nápoles.

En alianza con Milán e Venecia, Lois III conseguiu a reconciliación con Xoana II de Nápoles e en 1423 nomeouno herdeiro directo. Pero este feito provocou unha nova disputa, xa que anteriormente (1421) a raíña Xoana adoptara a Afonso IV o Magnánimo como o seu sucesor. Esta disputa co Conde-Rei catalán trasladouse ata a veciña Provenza.

### Nupcias 
En 1432 casou con Margarida de Savoia, filla de Amadeu VIII de Savoia. Non houbo fillos deste matrimonio, xa que Lois III morreu o 12 de novembro de 1434 vítima da malaria. 
Sen descendencia, o seu irmán Renato de Anjou foi nomeado herdeiro.

## Notas
Casa da Moeda de Finlandia

A **Casa da Moeda de Finlandia** (en finés: *Suomen Rahapaja*; en sueco: *Myntverket i Finland*) é a ceca nacional de Finlandia.

## Historia 
A Casa da Moeda foi establecida por decisión de Alexandre II de Rusia o 19 de abril de 1860 cando o marco (*markka*) se converteu na moeda oficial do Gran Ducado de Finlandia, e a produción das moedas do novo sistema comezou o 15 de outubro de 1864. A ceca situouse inicialmente no distrito Katajanokka, en Helsinqui, e en 1988 abríronse unhas novas instalacións en Vantaa.

En 1878 cuñáronse as primeiras moedas de ouro, con valores faciais de 10 e de 20 marcos, logo de que Finlandia asumira o padrón ouro. Un cambio significativo na produción da ceca veu dado en 1998, ao se incorporar á produción da nova moeda europea: o euro. Os traballos comezaron ese mesmo ano e as primeiras moedas cuñáronse con data de 1999, aínda que, como no resto da Eurozona, non se puxeron en circulación ata 2002. De feito, as exportacións supoñen o 95 % da facturación da compañía en 2017.

## Notas 
## Véxase tamén 
### Outros artigos 
* Casa de moeda
* Cuñaxe
* Economía de Finlandia

### Ligazóns externas 
* Sitio web da Casa de Moeda de Finlandia
Institut national de la santé et de la recherche médicale

O **Institut national de la santé et de la recherche médicale** (**INSERM**) é o Instituto Nacional Francés de Investigacións en Saúde e Medicina. O Inserm creouse en 1964. Segundo o *SCImago Institutions Rankings* 2019, o Inserm sitúase como a segunda mellor institución de investigación do sector sanitario (detrás da NIH), e a 22ª en todos os sectores.

## Notas
Proxima Centauri

A coñecida como **Proxima Centauri** é unha estrela da constelación de Centauro, a 4,244 anos luz da Terra, a estrela máis próxima ó noso Sol (e a nós), de onde lle ven o nome. Foi descuberta en 1915 por Robert Innes.

A súa luminosidade é baixa, polo que a pesar da súa veciñanza non se pode ver a ollo nu dende a Terra (magnitude aparente de 11,13). Pertence á secuencia principal, e é unha 'estrela fulgurante', que cambia de xeito súbito o seu brillo debido á actividade magnética, e chega a xerar unha emisión total de raios X semellante á producida polo Sol. Forma parte dun sistema estelar triplo, o Sistema de Alfa Centauri, coas estrelas Alfa Centauri A e Alfa Centauri B, sendo nomeada como **Alfa Centauri C**. Na actualidade ten unha separación do par A-B de 21 950 UA, orbitándoas cun período orbital de 550 000 anos.

É unha estrela anana vermella cunha masa aproximada dun oitavo da masa do Sol (M☉), e unha densidade media aproximadamente 33 veces a do Sol. Debido á proximidade coa Terra coa Proxima Centauri, pódese medir directamente o seu diámetro angular. O seu diámetro real é aproximadamente un sétimo do diámetro do Sol.

A mestura do combustible estimada no núcleo de Proxima Centauri a través da convección e a súa taxa de produción de enerxía relativamente baixa significa que será unha estrela de secuencia principal durante outros catro billóns de anos.

Ten un planeta, Proxima Centauri b, descuberto en 2016. Orbita a estrela a unha distancia de aproximadamente 0,05 AU (7,5 millóns de km) cun período orbital de aproximadamente 11,2 días terrestres. A masa estimada do planeta é polo menos 1,3 veces a da Terra. A temperatura de equilibrio de Proxima b estímase que se atopa dentro do rango onde a auga podería existir como líquido na súa superficie, situándoa dentro da zona habitable de Proxima Centauri, aínda que debido a que Proxima Centauri é unha anana vermella e unha estrela flamante, non se prevé que poida soportar a vida.

## Notas
Ramón Galup Maneiro

**Ramón Galup Maneiro**, nado en Bueu en 1880 e finado en Beluso o 15 de decembro de 1906, foi un xornalista galego.
## Traxectoria 
Fillo de fomentadores cataláns asentados en Bueu. Estudou o bacharelato no Instituto de Pontevedra. En 1904 fundou *La Voz de Bueu*, do que foi director. Foi correspondente de *Noticiero de Vigo* e *La Revista Popular* en Bueu. Finou en decembro de 1906 con 26 anos.

## Notas 
## Véxase tamén 
### Outros artigos 
* *La Voz de Bueu*
Hypothes.is

**Hypothes.is**  é un proxecto de código aberto dirixido á compilación de comentarios sobre afirmacións feitas en calquera contido accesible na web, o filtrado colaborativo, e a creación de rangos que permitan valorar a credibilidade das devanditas afirmacións.

Tense definido como  "unha capa de revisión por pares para o conxunto de Internet".

En decembro de 2017, Hypothes.is ocupaba o posto 113 770 entre os sitios máis populares de Internet segundo Alexa.com.

O proxecto é un sistema que permite a anotación de páxinas web a través de comentarios achegados polos usuarios e un sistema de reputación que cualifica os comentarios. A idea é que os comentarios sexan almacenados en Internet Archive. As persoas fan uso a través dun módulo de extensión no navegador  (Chrome) ou a través dunha miniaplicación ligada (noutros navegadores). A idea é que as ligazóns a comentarios específicos sexan visibles sen necesidade dun complemento.

Entre os asesores da entidade están John Perry Barlow, Charles Bazerman, Philip Bourne e Brewster Kahle. Esta iniciativa estruturouse sen ánimo de lucro.  Recibiu axuda financeira da Fundación Shuttleworth, da Fundación Alfred P. Sloan, do fondo  Helmsley Trust, a Fundación Knight e a Fundación Andrew W. Mellon.

En decembro de 2015 Hypothes.is converteuse en membro fundador dunha coalición formada por editorais académicas, plataformas, bibliotecas e entidades relacionadas coa tecnoloxía,  nacida para crear unha capa de anotacións aberta e interoperable para os seus contidos.
## Notas 
## Véxase tamén 
### Ligazóns externas 
* Páxina oficial 
* Webinar sobre o uso de hypothes.is para a lectura colaborativa e a aprendizaxe a distancia 
* 
* 
* 
* 
*
Chen Wei

**Chen Wei** (en chinés: 陈薇), nada en Lanxi (China) en febreiro de 1966, é unha epidemióloga, investigadora e supervisora de doutoramento na Academia Militar de Ciencias Médicas. É coñecida na China como a *terminator do Ébola*, xa que en 2014 desenvolveu a primeira vacina para combater o gromo dese virus en África Occidental.

## Traxectoria 
Chen asistiu á Universidade de Zhejiang, onde recibiu a súa licenciatura en 1988. Despois de completar a súa mestría na Universidade de Tsinghua, asistiu á Academia Militar de Ciencias Médicas, onde obtivo o seu grao de doutora en 1998. Converteuse en membro da facultade da academia despois da graduación.

Durante o gromo de síndrome respiratoria agudo grave (SARS) de 2003, desenvolveu un aerosol que permitiu que ao redor de 14.000 traballadores da saúde non contraesen o virus.

Foi delegada para o 12º Congreso Nacional do Pobo. En xaneiro de 2018 converteuse en membro do 13º Comité Nacional da Conferencia Consultiva Política do Pobo Chinés.

En marzo de 2020 anunciou que o seu equipo desenvolvera unha vacina contra o COVID-19.

## Recoñecementos 
* Premio Xuvenil Sobresaínte Qiushi 2009
* Fondo Nacional de Ciencia para Mozos Distinguidos 2010
* Premio ao Progreso de Ciencia e Tecnoloxía da Fundación Ho Leung Ho Le, obtido o 25 de outubro de 2017
* Membro da Academia Chinesa de Enxeñaría (CAE), o 22 de novembro de 2019.

## Notas
Tokyo Ghoul

é unha serie manga xaponesa de fantasía negra e terror escrita e ilustrada por Sui Ishida. Foi serializada na revista seinen de Shueisha *Weekly Young Jump* entre setembro de 2011 e setembro de 2014, e foi recollido en catorce volumes *tankōbon* en agosto de 2014. Unha secuela, titulada *Tokyo Ghoul:re*, foi serializada na mesma revista entre outubro de 2014 e xullo de 2018, e foi recollido en dezaseis volumes *tankōbon*. Un título precuela, *Tokyo Ghoul [Jack]*, estreouse en liña en *Jump Live*.

Unha serie anime de 12 episodios foi adaptada polo estudio Pierrot e estreouse a través de Tokyo MX entre o 4 de xullo de 2014 e o 19 de setembro de 2014. Unha segunda tempada de 12 episodios, *Tokyo Ghoul √A* (pronunciado *Tokyo Ghoul Root A*), que segue unha historia orixinal, estreouse o 9 de xaneiro de 2015 e concluíu o 27 de marzo de 2015.

Un filme de acción en vivo baseado no manga foi estreado no Xapón o 29 de xullo de 2017. Unha adaptación anime baseada no manga secuela *Tokyo Ghoul:re* comezou a emitirse o 3 de abril de 2018 e concluíu o 25 de decembro de 2018, estando dividida a serie en dúas tempadas.

## Notas
Gamgi

***Gamgi*** (en ) é un filme surcoreano de 2013 escrito e dirixido por Kim Sung-su. Conta a historia dun gromo letal do H5N1 que mata as súas vítimas ó cabo de 36 horas, e que se estende polo distrito de Bundang en Seongnam, o cal ten unha poboación de case medio millón de persoas. Está protagonizado por Jang Hyuk e Soo Ae.

## Personaxes 
* Soo Ae como Kim In-hae
* Jang Hyuk como Kang Ji-goo
* Park Min-ha como Kim Mi-reu
* Yoo Hae-jin como Bae Kyung-ub
* Ma Dong-seok como Jeon Gook-hwan

## Notas
Na Hollo Geudae

***Na Hollo Geudae*** (en ) é unha serie de televisión surcoreana de 2020 protagonizada por Yoon Hyun-min e Ko Sung-hee. Foi estreada en Netflix o 7 de febreiro de 2020.

## Personaxes 
### Principais 
* Yoon Hyun-min como Go Nan-do / Holo
* Ko Sung-hee como Han So-yeon

### Secundarios 
* Choi Yeo-jin como Go Yoo-jin
* Hwang Chan-sung como Baek Chan-sung
* Lee Jung-eun como nai de So-yeon
* Kang Seung-hyun como Yoo-ram
* Kim Yong-min como asistente
* Kim Soo-jin como nai de Nan-do
* Son Jong-hak como Nam Gi-ho
* Jung Young-ki como Jo Jin-seok
* Jung Yeon-joo como Detective Ji-na
* Nam Myung-ryul as Baek Nam-gyu

### Aparicións especiais 
* Lee Ki-chan como Yeon Gang-woo (Ep. 1–4)
* Kim Young-man (Ep. 3 e 8)
* Baek Jin-hee (Ep. 6, só voz)
* Ahn Hye-kyung (Ep. 6 (só voz) e 10)

## Notas 
## Véxase tamén 
### Ligazóns externas 
*
Jalaler Golpo

***Jalaler Golpo*** (en ) é un filme bangladeshí de 2014 dirixido por Abu Shahed Emon e producido por Faridur Reza Sagar. Está protagonizado por Arafat Rahman

## Personaxes 
* Arafat Rahman 
* Tauquir Ahmed
* Mosharraf Karim 
* Moushumi Hamid
* Mohammad Emon

## Notas 
## Véxase tamén 
### Outros artigos 
* Filmes de Bangladesh propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*